ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016717
ขอความช่วยเหลือ กรณีเร่งขอดูภาพจากกล้องวงจรปิด (CCTV) ของกรุงเทพมหานคร ให้แก่ผู้ร้อง.....เนื่องจากผู้ร้องแจ้งว่าวันที่ 20 เมษายน 2566 เวลาประมาณ 01.35 น. ผู้ร้องได้จอดรถยนต์บรรทุกส่วนบุคคลไว้ที่ลานจอดรถตึก K (เป็นลานเช่า) บริเวณด้านหลังคอนโดดังกล่าวที่ผู้ร้องอาศัยอยู่  ซอยลาดพร้าว 101 แยก 36 แขวงคลองจั่น เขตบางกะปิ กรุงเทพมหานคร ได้มีคนร้าย (ไม่ทราบเพศ-ชื่อ-นามสกุลและรูปพรรณสัณฐาน) ได้ค้นรถบริเวณท้ายรถยนต์บรรทุกส่วนบุคคลของผู้ร้องและได้ขโมยของผู้ร้องไปเป็นอุปกรณ์ทางด้านไฟฟ้า รวมเป็นมูลค่าประมาณ 10,000 บาท (หนึ่งหมื่นบาทถ้วน) เบื้องต้นผู้ร้องได้ไปแจ้งความไว้แล้วที่สถานีตำรวจนครบาลลาดพร้าว โดยมีเจ้าหน้าที่ตำรวจเพศชาย (ไม่ทราบชื่อและนามสกุล) รับเรื่องไว้และจะดำเนินการให้ โดยในวันที่เกิดเหตุ (วันที่ 20 เมษายน 2566) ได้มีกลุ่มตำรวจสายสืบลงมาตรวจสอบในพื้นที่บริเวณดังกล่าวแล้ว ผู้ร้องก็ได้นำภาพจากกล้องวงจรปิดในพื้นที่บริเวณใกล้เคียงให้ดู ซึ่งทางเจ้าหน้าที่ตำรวจได้บอกกับผู้ร้องว่า ภาพยังไม่ชัดเจนและยังไม่ทราบรายละเอียดของคนร้าย ทางเจ้าหน้าที่ตำรวจจึงได้มีการประสานงานเพื่อดำเนินการโดยการขอภาพกล้องวงจรปิด (CCTV) ของกรุงเทพมหานครให้กับผู้ร้อง เพื่อที่จะได้ทราบรายละเอียดของคนร้าย จนถึงปัจจุบันวันที่ 23 เมษายน 2566 ผู้ร้องก็ยังไม่ได้รับการติดต่อจากทางเจ้าหน้าที่ตำรวจ ผู้ร้องจึงมีความประสงค์ที่จะขอดูภาพจากกล้องวงจรปิดของกรุงเทพมหานครด้วยตนเอง เนื่องจากผู้ร้องมีความจำเป็นที่จะต้องใช้อุปกรณ์และเป็นความกังวลใจในด้านความปลอดภัยของตนเองรวมถึงมูลค่าทรัพย์สินที่หายไปก็เป็นจำนวนเงินที่มากพอสมควร  จากกรณีดังกล่าวผู้ร้องจึงมีความประสงค์ให้หน่วยงานที่เกี่ยวข้องดำเนินการช่วยเหลือให้แก่ผู้ร้อง เพื่อบรรเทาความเดือดร้อนให้กับผู้ร้องต่อไป  (ผู้ร้องยินดีให้เปิดเผยข้อมูลเกี่ยวกับชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata